Source: https://ficek.sk/moze-zamestnavatel-zrazit-zistene-manko-zo-mzdy-26946
Timestamp: 2019-07-19 08:55:55+00:00
Document Index: 2501788

Matched Legal Cases: ['§ 131', '§ 182', '§ 184', '§ 131', '§ 131', '§ 182']

[2019] Môže zamestnávateľ zraziť zistené manko zo… | Poradíme Vám? '
Odpovedané dňa: 18. 5. 2017
Otázka: Môže zamestnávateľ zraziť zistené manko zo mzdy?
Odpoveď: Môže zamestnávateľ zraziť zistené manko zo mzdy?
Zamestnávateľ nemôže sumu náhrady škody (vo Vašom prípade zistené manko), ktorá pripadá na zamestnanca, zraziť zo mzdy zamestnanca bez dohody o zrážkach zo mzdy, Zákon umožňuje zamestnávateľovi vykonávať zrážky zo mzdy na preddavky na daň ako aj zrážky iných súm, ktoré sú presne uvedené v § 131 Zákonníka práce, ale na základe tohto ustanovenia nie je možné zamestnancovi zraziť zo mzdy sumu náhrady škody len na základe rozhodnutia zamestnávateľa, bez dohody so zamestnancom.
Zamestnanec zodpovedá zamestnávateľovi za škodu, ktorú mu spôsobil zavineným porušením povinností pri plnení pracovných úloh alebo v priamej súvislosti s ním. Ak bola podpísaná dohoda o hmotnej zodpovednosti, zamestnávateľ ani nemusí preukazovať zavinenie zamestnanca. Ak medzi zamestnancom a zamestnávateľom nebola uzatvorená dohoda o hmotnej zodpovednosti, zamestnávateľ v prvom rade musí preukázať zavinenie zamestnanca a vtedy zamestnanec zodpovedá za škodu až do výšky štvornásobku jeho priemerného mesačného zárobku pred porušením povinnosti, ktorým spôsobil škodu.
Odporúčam písomne vyzvať zamestnávateľa na vrátenie zrazených súm, pričom upozornite ho na porušenie Zákonníka práce. Ak Vám aj naďalej bude zrážať zo mzdy zistené manká, tak sa s podnetom obráťte na inšpekciu práce, ktorá po zistení porušenia zákona, uloží zamestnávateľovi povinnosť odstrániť toto porušenie.
Podotázka: Môže zamestnávateľ zraziť zistené manko zo mzdy? (Pracovné právo)
Dobrý deň. Pracujem ako predajca na oddelení samoobsluha chránené kamerovým systémom pritom neustále mame manko, ktoré mne a kolegom zamestnávateľ sťahuje každý mesiac (vždy iná suma). My ako predajcovia nemôžme zato, že sa kradne hlavne elektronika. Manko som samozrejme podpisoval pri zmluve ale chcem vedieť alebo poradiť, či je oprávnený, a či je nejaký zákon kde mi nemôže zamestnávateľ sťahovať stále z výplaty ak je predajňa chránená kamerovým systémom! Čo keď tovar zmizne ak ja nie som v práci, keď pracujem 2 dni a 3 dna mám voľno napríklad. Za odpoveď Vám vopred ĎAKUJEM.
1./ Z otázky vyplýva, že zamestnávateľ Vám každý mesiac sťahuje zo mzdy nejakú sumu údajne titulom zodpovednosti za vzniknutý schodok.
Z ust. Zákonníka práce vyplýva nasledovné (citujeme) :
"§ 182 :
§ 184 :
B(1) Inventarizácia sa musí vykonať pri uzatvorení dohody o hmotnej zodpovednosti, pri jej zániku, pri preradení zamestnanca na inú prácu alebo na iné pracovisko, pri jeho preložení a pri skončení pracovného pomeru.
c) pri zmene vo funkcii vedúceho alebo jeho zástupcu, d) na žiadosť ktoréhokoľvek zo spoločne zodpovedných zamestnancov pri zmene v ich kolektíve,
(4) Ak zamestnanec, ktorý sa zaraďuje na pracovisko, kde pracujú zamestnanci so spoločnou hmotnou zodpovednosťou, zároveň nepožiada o vykonanie inventarizácie, zodpovedá, ak od dohody o hmotnej zodpovednosti neodstúpil, za prípadný schodok zistený najbližšou inventarizáciou."
Sme názoru, že zamestnávateľ nie je oprávnený vykonávať zrážky zo mzdy každý mesiac pokiaľ nebola vykonaná inventarizácia tovaru.
Podľa ust. § 131 Zákonníka práce zrážky zo mzdy sa môžu vykonávať len pre tam uvedené zrážky (zrážky poistného na sociálne poistenie, preddavkov poistného na verejné zdravotné poistenie, nedoplatku z ročného zúčtovania preddavkov na verejné zdravotné poistenie, príspevku na doplnkové dôchodkové sporenie, ktoré platí zamestnanec podľa osobitného predpisu, zrážky preddavku na daň alebo dane, nedoplatku preddavku na daň, daňového nedoplatku, nedoplatku, ktorý vznikol zavinením daňovníka na preddavku na daň a na dani vrátane príslušenstva a nedoplatku z ročného zúčtovania preddavkov na daň z príjmov zo závislej činnosti).
Ďalšie zrážky zo mzdy, ktoré presahujú rámec zrážok uvedených v odsekoch 1 a 2, môže zamestnávateľ vykonávať len na základe písomnej dohody so zamestnancom o zrážkach zo mzdy, alebo ak povinnosť zamestnávateľa vykonávať zrážky zo mzdy a iných príjmov zamestnanca vyplýva z osobitného predpisu.
Bez ohľadu na to, že ste podpísali dohodu o hmotnej zodpovednosti, povinnosťou zamestnávateľa je umožniť Vám vyjadriť sa k schodku zisteného pri inventarizácii a následne vyčísleného v €. Poznamenávame, že Vašou povinnosťou ako zamestnanca je preukázať, že za schodok nezodpovedáte a uviesť dôvody /napr. nedostatočné zabezpečenie tovaru pred odcudzením/.
Odporúčame pozrieť písomné inštrukcie zamestnávateľa v tejto oblasti a požiadať zamestnávateľa o písomné vyjadrenie z akého dôvodu vykonáva zrážky zo mzdy /dátum inventarizácie a jej vyčíslenie schodku).
V prípade, že u zamestnávateľa nepochodíte, odporúčame informovať príslušný inšpektorát práce podľa sídla zamestnávateľa.
Dobrý deň, nielen, že mi zamestnávateľ strhol z mzdy manko, ktoré vyniklo pri inventúre pritom som pri inventúre nebol prítomný, ale, že vraj nasledujúci deň, keď som nemal smenu ráno došla kontrola hygiena a dala pokutu 60 eur aj to mi strhla z vyplaty pritom ja som v robote nebol a nič som nepodpísal. Môže mi mi to strhnúť z vyplatí 60 eur za pokutu hygieny a manko 189 a mal som dostať výplatu 244 a teraz mi dala 55 eur, . Ďakujem za pomoc a odpoveď Ladislav
Ako sme písali v predchádzajúcej odpovedi zodpovednosť za schodok nemáte, nakoľko nemáte podpísanú dohodu o hmotnej zodpovednosti.
Zamestnávateľ Vám musí preukázať Vašu zodpovednosť za vzniklú škodu, ale zrážka zo mzdy nie je preukázanie Vašej zodpovednosti za schodok.
Pokiaľ sa jedná o pokutu od hygieny, tam je oprávnenie zamestnávateľa odvolať sa proti rozhodnutiu o uložení pokuty, ale len v prípade, ak vo veci bolo správne konanie. Pokiaľ bola pokuta zaplatená priamo pri kontrole v tzv blokovom konaní, potom platí, že proti blokovému konaniu sa nemožno odvolať, nemožno ho obnoviť ani preskúmať mimo odvolacieho konania.
Kontaktujte prísl. inšpektorát práce ak by Vám zamestnávateľ neprávom zrazené sumy nevrátil.
Dobrý večer, môže zamestnávateľ strhnúť manko z mzdy pokiaľ som nebol pri inventúre prítomná a nemám podpísanú dohodu o hmotnej zodpovednosti? Ďakujem za odpoveď Ladislav
Podľa ust. § 131 a nasl. Zákonníka práce platí :
"§ 182 : Ak zamestnanec prevzal na základe dohody o hmotnej zodpovednosti zodpovednosť za zverené hotovosti, ceniny, tovar, zásoby materiálu alebo iné hodnoty určené na obeh alebo obrat, ktoré je povinný vyúčtovať, zodpovedá za vzniknutý schodok. V dohodách sa môže so zamestnancami súčasne dohodnúť, že ak budú pracovať na pracovisku s viacerými zamestnancami, ktorí uzatvorili dohodu o hmotnej zodpovednosti, zodpovedajú s nimi za schodok spoločne (spoločná hmotná zodpovednosť).
(1) Zo mzdy zamestnanca zamestnávateľ prednostne vykoná zrážky poistného na sociálne poistenie, preddavkov poistného na verejné zdravotné poistenie, nedoplatku z ročného zúčtovania preddavkov na verejné zdravotné poistenie, príspevku na doplnkové dôchodkové sporenie, ktoré platí zamestnanec podľa osobitného predpisu, zrážky preddavku na daň alebo dane, nedoplatku preddavku na daň, daňového nedoplatku, nedoplatku, ktorý vznikol zavinením daňovníka na preddavku na daň a na dani vrátane príslušenstva a nedoplatku z ročného zúčtovania preddavkov na daň z príjmov zo závislej činnosti."
Vzhľadom na okolnosť, že nemáte podpísanú dohodu o hmotnej zodpovednosti zamestnávateľ Vám musí preukázať Vašu zodpovednosť za vzniknutý schodok, ale nie titulom zodpovednosti zamestnanca za schodok na zverených hodnotách, ktoré je zamestnanec povinný vyúčtovať, kde nemusí preukázať zavinenie zamestnanca, ale titulom náhrady škody, lebo nemáte podpísanú dohodu o HZ.
Bez uznania tohto nároku na náhradu škody, čo nie ste povinný uznať, naopak zamestnávateľ musí preukázať Vašu zodpovednosť za vzniklú škodu, zamestnávateľ nie je oprávnený Vám vykonávať zrážky zo mzdy.
Môže tak urobiť len na základe Vášho súhlasu, že zodpovedáte za vzniklú škodu alebo len na základe súdneho rozhodnutia.
V prípade, že napriek tomu by došlo k zrážkam zo mzdy, odporúčame obrátiť sa na príslušný inšpektorát práce, ktorý nariadi zamestnávateľovi odstrániť nedostatky.
Môže banka odmietnuť splnomocnenie
Môže ma zamestnávateľ prepustiť?
Môže dediť bratova žena?
Kto môže zastupovať syna